Михаил Худяков

Михаил Худяков (1894 ел, 15 сентябрь, Вятка губернасы, Малмыж шәһәре — 1936 ел, 12 декабрь) — күренекле рус тарихчысы, археолог, этнограф, фольклорчы. Төп фәнни хезмәтләре татарлар тарихына, Идел буе Болгары, Казан ханлыгы дәүләтләре тарихына багышланган.

 Биография 
Рус сәүдәгәре гаиләсендә туа. Казан классик гимназиясендә, аннары КДУның тарих бүлегендә укый. Укыган чакта ук Идел буе халыкларының тарихы һәм этнографиясе белән кызыксына башлый. 
1919 — 1925 елларда Казан музееның археология бүлегенең мөдире була. 1918 елда Малмыжда Тарих җәмгыяте кора һәм Кузебай Герд ярдәмендә халык иҗаты әсәрләрен, ар һәм мари халыкларының төрле риваятьләрен туплый башлый.

Михаил Худяков ар телен белә торган була.

Университетны тәмамлаганнан соң ул Казанда укытучы, эзләнүче-галим, музей эшләрен башлап җибәрүче булып эшли.

1925 елда ул Ленинградка күченә. 1920-елларда Урта Иделдә яшәүче халыкларның тарихын һәм этнографиясен өйрәнүгә күп көч куя.

1935 елның 17 февралендә ул тарих фәннәре докторы дәрәҗәсенә ирешә.

1936 елда ул троцкизмда гаепләнә һәм шул ук елның 12 декабрендә атып үтерелә. 1957 елда ул тулысынча реабилитацияләнә.

Татар җәмәгатьчелеге арасында үзенең «Очерки по истории Казанского ханства» дип аталучы тарихи әсәре белән танылган.
 Истәлек 
 2005 елдан  Казанның тарихи үзәгендә (Вахитов районы) Худяков исемен йөртүче урам урнаша.

Төркем:Рус тарихчылары
Төркем:Сталин репрессияләре корбаннары
Төркем:Тарих фәннәре докторлары
Төркем:Татарстан тарихы
Төркем:Cəʙᴎт Социалистик Җɵᴍhүpᴎᴙтләр Беpᴫеᴦе тарихчылары